ክንብል ንዳይረክተር ኢንስቲትዩት ብዙሕነት ሂወት፡ ዱርን መጋሃጫ መሬትን፡ ብዙሕነት ኣትክልቲን፡ ዶ/ር ዴቢሳ ለሜሳ ሓቲትናዮ ኔርና። "ልዕሊ 30 ከብተይ ኣብ ደምበአን ሃሊቐን" ንሱ ከም ዝብሎ፡ ከም ኣብጃታ፡ ጨለለቃ፡ ዝዋይ ዝበሉ ቀላያት ኣብ ሓደጋ ዝወደቑሉ ቀንዲ ምኽንያት ኣብ ዙርያኦም ሕርሻ ስለዝካየድ'ዩ። ሕርሻ፡ ከም ናይትሮጅን፡ ፎስፈረስ ዝበሉ ማዕድናት ይወስድ ጥራይ ዘይኮነ፡ ድበት'ውን ይፈጥር'ዩ። ቀላያትን ካልኦት ናይ ማይ ኣካላትን ክጠፍኡ እንከለዉ፡ ህላወ ዓሳ፡ ዝተፈላለዩ ኣእዋምን ኣዕዋፍን ድማ ምስኦም ሓቢሩ ይምህምን። "ማያዊ ኣካላት ኣብ ግምት ዘየእተወ ኢንቨስትመንት ሓደ ናይቲ ጸገም መበገሲ'ዮም። ኣብ ስምጥ ሸለቆ ውሽጢ ዘለዉ ከም በዓል ኣብጃታ ዝበሉ ቀላያት በዚ ተሃሰይቲ እየም። ኣብ ከባቢ ኣብጃታ ሻላ ናይ ሶዳ ኣሽን ናይ ዕንባባ ፋብሪካታት ኣለዉ" ይብል ዶ/ር ዴቢሳ። ጎሓፍ ናይቶም ፋብሪካታት ብዝግባእ ስለ ዘይተኣልየ፡ ናብቶም ማያዊ ኣካላት ዝስደድ ኬሚካል ተደሚሩ ኣብቶም ኣካላት ጸቕጢ ይፈጥር ኣሎ። ደ/ር ዴቢሳ ለሜሳ፡ ከም ኣብነት ዝጠቕሶ ኣብ ከባቢ ቀላይ ጨለለቃ ናይ ጃልባ መዘናግዒ ነይሩ። ሕጂ ግን፡ ሕርሻ ብምስፍሕፍሑ እቲ ሃብቲ ማይ እናጠፍአ ብምኻዱ ናብቲ ከባቢ ክትዘናጋዕ ምኻድ ዘይሕሰብ'ዩ። "ኣብ ተፈጥሮ ከስዕብዎ ዝኽእሉ ጸቕጥታት ግቡእ መጽናዕቲ ከይተገበረ ዝስርሑ ጽርግያታትን ድልድላትን ኣብ ልዕሊ እንስሳታትን ኣእዋምን ልዑል ጸቕጢ የሕድሩ'ዮም" ይብል እቲ ዳይረክተር። እንታይ ጸቕጢ ፈጢሩ?
